Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Yhdysvaltalaiset viranomaiset: Obama ei painostane Israelia -
neuvotteluihin palestiinalaisten kanssa enää virkakautensa aikana.
Yhdysvaltain senaatti hyväksyi Iranin sanktioiden jatkamisen 10 vuodella -
"tarvittavana takeena Israelin ja USA:n liittolaisten turvallisuudelle".
Kaksi iranilaista ja heidän kenialainen kuljettaja oikeuteen Nairobissa.
Syyte: miehet keräsivät tietoa Israelin suurlähetystöstä iskua varten.
Yhdysvalloista kantautuneiden tietojen mukaan presidentti Obama -
ei enää virkakautensa aikana aio painostaa Israelia neuvotteluihin -
palestiinalaisten kanssa.
Yhdysvaltalaisviranomaisten mukaan -
Obama on lähestulkoon sulkenut pois sen mahdollisuuden, -
että osapuolten neuvotteluja yritettäisiin elvyttää uudelleen.
Obama haluaa välttää yhteenoton pääministeri Netanhahun kanssa.
Obama harkitsee puhetta, jossa hän kertoo tulevaisuudenvisionsa -
Israelin ja palestiinalaisten rauhansuunnitelmasta.
Samalla hän antaisi tukensa YK:n mahdollisille ratkaisuehdotuksille.
Turvallisuusneuvostoon on määrä tulla useita aloitteita -
keskusteluun ja äänestykseen ennen Obaman virkakauden loppua.
Asialistalla on kolme aloitetta, joista Israelilla on suuri huoli.
Ne ovat Uuden-Seelannin, palestiinalaisten ja Ranskan esittämiä.
Uuden-Seelannin kausi turvallisuus- neuvostossa päättyy vuoden lopussa.
Se haluaa hyväksyttää ennen Trumpin valtaannousua päätöslauselman, -
joka esittää kahden valtion ratkaisua konfliktin lopettamiseksi.
Siinä tuomitaan Israelin rakentaminen ja yllytys ja väkivalta molemmin puolin.
Se myös viittaa Gazan humanitaariseen tilanteeseen.
Päätöslauselmaluonnos esiteltäneen turvallisuusneuvostolle lähipäivinä.
Palestiinalaiset ajavat päätöslauselmaluonnosta, -
joka määrittää juutalaisasutukset kaikin puolin laittomiksi.
Israelilaisviranomaiset pelkäävät, -
että se toimisi pohjana Israel-vastaisille sanktioille -
ja syytteille Haagin kansainvälisessä rikostuomioistuimessa.
Kolmas aloite on Ranskan, joka vaatii koolle kansainvälistä rauhankokousta.
Israel on jo ilmoittanut vastustavansa sitä, -
koska aloite esittää keskusteluille takarajan.
Siinä todetaan myös, että ellei sopimukseen päästä tietyssä ajassa, -
Ranska tunnustaa palestiinalaisvaltion.
Israelilaisviranomaiset arvioivat, että Yhdysvallat kaataa veto-oikeudellaan -
palestiinalaisten ja Ranskan aloitteet, mutta eivät ole varmoja, -
miten se suhtautuu Uuden-Seelannin aloitteeseen.
Muita aiheita: -
Yhdysvaltain senaatti hyväksyi Iranin sanktioiden jatkamisen 10 vuodella.
Se lähetti lakialoitteen Obaman allekirjoitettavaksi -
ja lykkää mahdollisia ankarampia toimenpiteitä ensi vuoteen.
Lakialoite meni läpi ilman vastustusta. Sitä puolsi 99 senaattoria.
Senaattori Menendez (d) sanoi puheessaan muille senaattoreille, -
että sanktioita pitää jatkaa -
vastauksena "Iranin hallinnon muille uhkaaville ja vaarallisille toimille".
Hän syytti Irania jatkuvasta uhittelusta kansainvälistä yhteisöä vastaan, -
kun Iran testaa ballistisia ohjuksia muiden rikkomusten lisäksi.
Meidän täytyy lähettää Iranille viesti,-
että Yhdysvallat, samalla kun se täyttää toimintasopimuksen ehdot, -
vastaa jatkossakin Iranin hallinnon muihin -
uhkaaviin ja vaarallisiin toimiin.
Ydinsopimuksen voimaantulosta asti Iran on jatkanut pyrkimyksiään, -
joilla se yrittää epävakauttaa aluetta ja kasvattaa valtaansa -
välikäsi- ja terroristiverkostojen kautta.
Iran on sopimuksen allekirjoitushetkestä asti -
koetellut sopimusta ja päättäväisyyttämme.
Ja se on kirjaimellisesti testannut pitkän kantaman ballistisia ohjuksia.
Ydinsopimuksen allekirjoittivat Iran ja P5+1-maat, joita ovat Yhdysvallat, -
Venäjä, Kiina, Ranska, Iso-Britannia ja Saksa.
Se pakotti Iranin rajoittamaan ydin- ohjelmaa pakotehelpotuksia vastaan.
Ydinsopimus tunnetaan nimellä JCPOA eli toimintasuunnitelma.
Valkoisesta talosta on sanottu, ettei pakotteita tarvinne palauttaa.
Se kantaa huolta, että niiden palautus rikkoisi toimintasuunnitelmaa.
Eräs kongressin avustaja sanoi, että Obama allekirjoittanee lakialoitteen.
Edustajainhuoneen suuri enemmistö puolsi viime kuussa -
Iran-pakotteita säätelevän asetuksen voimassaolon jatkamista.
Asetus hyväksyttiin ensikertaa vuonna 1996.
Se rankaisee investoinneista Iranin energiateollisuuteen -
ja estää maan ydinasetavoittelun.
Asetus umpeutuu vuoden lopussa, ellei Obama allekirjoita esitystä.
Umpeutuminen poistaisi kaikki Iran-pakotteet -
ja vipuvoiman, jolla maat painostavat Irania noudattamaan velvoitteita.
Meidän tulee säilyttää vipuvoimamme,
jotta voimme saada Iranin hallinnon muuttamaan käytöstään -
ja pitämään se tilivelvollisena kansainvälisten ehtojen pitämisestä, -
mukaan lukien toimintasuunnitelman ehdoista.
Parannamme Iranin surkeaa ihmisoikeustilannetta -
ja vakuutamme Israelille ja liittolaisille, -
että alueen pitäminen turvallisena on meille ensiarvoisen tärkeää.
Sitten Keniaan: Kaksi iranilaista ja heidän kenialainen kuljettajansa, -
jotka työskentelivät Iranin lähetystössä Nairobissa, -
saivat syytteet tietojen keräämisestä tarkoituksenaan terroriteko.
Miehet olivat taltioineet videota Israelin suurlähetystöstä.
Syytelomakkeen mukaan kaksi iranilaista ja kenialainen kuljettaja -
"havaittiin ottamassa videoita Israelin suurlähetystöstä -
käytettäväksi terroriteon toteuttamisessa".
Miehet olivat Iranin suurlähetystön omistamassa autossa, -
kun heidät alkuviikosta pidätettiin.
Iranilaismiesten diplomaattinen asema on vielä hämärän peitossa.
Iranin suurlähetystö ei ole vastannut kyselyihin.
Puolustusasianajajan mukaan miehet vakuuttivat syyttömyyttään.
He ovat terrorisminvastaisen yksikön hallussa Keniassa kuulusteluja varten.
Tämä on toinen kerta kolmen vuoden sisään, -
kun iranilaisia kuulustellaan syytettynä terrorismista.
Vuonna 2013 Kenian oikeus tuomitsi kaksi iranilaista elinkautiseen -
syytettynä terrorismista, mm. räjähteiden hallussapidosta.
Sitten Syyriaan: noin 27 000 ihmistä on paennut viime päivien aikana -
saarretusta, kapinallisten hallitsemasta Itä-Alepposta.
Hallinnon hallussa olevassa Länsi- Aleppossa on yli 400 000 pakolaista.
YK:n mukaan heillä on edessään ankara talvi.
Tilastojen mukaan eilen noin 18 000 ihmistä rekisteröityi -
hallinnon hallussa oleville alueilla. He tulivat Itä-Alepposta.
Määrä saattaa olla kasvanut tänään.
Lisäksi kurdien hallitsemalle Sheikh Maqsoudin kaupunginosaan -
on tullut 8 500 ihmistä. Yhteensä luku on siis 27 000.
Se voi olla hieman enemmänkin.
Syyrian armeija liittolaisineen etenee edelleen kapinallisten Itä-Aleppossa.
Rajut taistelut jatkuvat eri puolilla.
Venäjä, Iran ja šiia-asejoukot Libanonista, Irakista ja Afganistanista-
tukevat presidentti Assadia taistelussa kapinallisia vastaan.
Osaa kapinallisista tukevat Turkki, USA ja Persianlahden monarkiat.
Kapinalliset taistelevat jihadistien rinnalla, joista osaa tukee al-Qaida.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, shabat shalom! Maanantaihin!
Suomennos: Marianne Tenetz